Document ID: 31993R2054

ΚΑΝΟΝΙΣΜΟΣ (ΕΟΚ) αριθ. 2054/93 ΤΟΥ ΣΥΜΒΟΥΛΙΟΥ της 19ης Ιουλίου 1993 για την τροποποίηση του κανονισμού (ΕΟΚ) αριθ. 2731/75 για τον καθορισμό των ποιοτικών τύπων του μαλακού σίτου, της σίκαλης, της κριθής, του αραβοσίτου, του σόργου και του σκληρού σίτου
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως αγοράς στον τομέα των σιτηρών (1), και ιδίως το άρθρο 3 παράγραφος 4,
την πρόταση της Επιτροπής,
τη γνώμη του Ευρωπαϊκού Κοινοβουλίου (2),
τη γνώμη της Οικονομικής και Κοινωνικής Επιτροπής (3),
Εκτιμώντας:
ότι ο κανονισμός (ΕΟΚ) αριθ. 1766/92 προβλέπει τον καθορισμό μιας τιμής στόχου, μιας τιμής κατωφλίου και μιας τιμής παρέμβασης στο ίδιο επίπεδο για τα κύρια σιτηρά- ότι δεν υπάρχει, συνεπώς, πλέον λόγος να καθορίζεται διαφορετική ποιότητα για τον μαλακό σίτο ανάλογα με τον τύπο της τιμής-
ότι η τιμή κατωφλίου δεν προκύπτει πλέον απο την τιμή στόχου και, συνεπώς, ενδείκνυται να επεκταθεί η εφαρμογή του ποιοτικού τύπου, που καθορίζεται για την τιμή παρέμβασης και την τιμή στόχου, στην τιμή κατωφλίου-
ότι θα πρέπει να τροποποιηθεί αναλόγως ο κανονισμός (ΕΟΚ) αριθ. 2731/75 (4),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2731/75 τροποποιείται ως εξής:
1. Το άρθρο 1 αντικαθίσταται από το ακόλουθο κείμενο:
"Άρθρο 1
Ο ποιοτικός τύπος για τον οποίο καθορίζονται η τιμή παρέμβασης, η τιμή στόχου και η τιμή κατωφλίου του μαλακού σίτου καθορίζεται με τα ακόλουθα φυσικά και τεχνολογικά κριτήρια:
1. Φυσικά κριτήρια ποιότητας:
α) μαλακός σίτος, υγιής, ανόθευτος και εμπορεύσιμος, χωρίς οσμές και ζώντα παράσιτα, χρώματος προσιδιάζοντος στο σιτηρό αυτό-
β) ποσοστό υγρασίας: 14 %-
γ) συνολικό ποσοστό υλών που δεν είναι βασικά κριτήρια αμέμπτου ποιότητος: 5 %, εκ των οποίων:
- ποσοστό θραυσμένων σπόρων: 2 %,
- ποσοστό προσμείξεων συνισταμένων από σπόρους: 1,5 % (ως "προσμείξεις συνιστάμενες από σπόρους" νοούνται οι συρρικνωμένοι σπόροι, οι σπόροι άλλων σιτηρών, οι σπόροι που έχουν προσβληθεί από παράσιτα, οι σπόροι με αποχρωματισμένο φύτρο, οι σπόροι που έχουν θερμανθεί με ξήρανση),
- ποσοστό φυτρωμένων σπόρων: 1 %,
- ποσοστό διαφόρων προσμείξεων: 0,5 % (ως "διάφορες προσμείξεις" νοούνται οι ξένοι σπόροι, οι κατεστραμένοι σπόροι, οι αδρανείς ύλες, τα λέπιρα, τα σκληρώτια, οι σπόροι που έχουν προσβληθεί από δαυλίτη, τα νεκρά έντομα και τμήματα αυτών)-
δ) ειδικό βάρος: 76 χιλιόγραμμα ενά εκατόλιτρο.
2. Τεχνολογικά κριτήρια ποιότητας:
- η ζύμη που λαμβάνεται από το σίτο αυτό δεν κολλά κατά τη μηχανική εργασία,
- το ποσοστό της πρωτεΐνης (Ν x 5,7), που έχει αναχθεί σε ξηρά ουσία, ανώτερο από ή ίσο με 11,5 %,
- ο δείκτης Zeleny είναι ανώτερος από ή ίσος με 25,
- ο δείκτης πτώσεως Hagberg είναι ανώτερος από ή ίσος με 230, συμπεριλαμβανομένων των 60 δευτερολέπτων του χρόνου παρασκευής (ανάδευση)."
2. Στα άρθρα 2, 3, 4, 4α και 5, οι όροι "η ενδεικτική τιμή και η τιμή παρέμβασης", αντικαθίστανται από τους όρους "η τιμή στόχου, η τιμή παρέμβασης και η τιμή κατωφλίου".
3. Στο άρθρο 6 στοιχείο β), οι όροι "σύμφωνα με τη διαδικασία που προβλέπεται στο άρθρο 26 του κανονισμού (ΕΟΚ) αριθ. 2727/75", αντικαθίστανται από τους όρους "σύμφωνα με τη διαδικασία που προβλέπεται στο άρθρο 23 του κανονισμού (ΕΟΚ) αριθ. 1766/92".
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Ιουλίου 1993.

Labels: 3
2
17